ההכנסה החציונית למשק בית במחוז הייתה 29,530 דולר, וההכנסה החציונית למשפחה הייתה 36,890 דולר. לגברים הייתה הכנסה חציונית של 31,936 דולר לעומת 22,650 דולר לנשים. ההכנסה לנפש במחוז הייתה 17,570 דולר. כ-14.0% מהמשפחות ו-18.6% מהאוכלוסייה היו מתחת לקו העוני, כולל 26.6% מאלו מתחת לגיל 18 ו-7.3% מבני 65 ומעלה.
רוית דום-פידל
אימוג'י חציל
אמוג'י החציל
Sonne Adam
שלבי מור קלם
שלבי מור קלם (באנגלית: Shelby Moore Cullom; ) היה פוליטיקאי אמריקאי מאילינוי, איש המפלגה הרפובליקנית, שכיהן במגוון משרות ציבוריות, כולל חבר בית הנבחרים של ארצות הברית, חבר הסנאט של ארצות הברית ומושל אילינוי ה-17.
ראשית חייו.
שלבי מור קלם נולד במונטיצ'לו, קנטקי, כבנם של ריצ'רד נורת'קרפט קלם ושל אליזבת ג. "בטסי" (לבית קופי) קלם. כשהיה בן שנה הוא עבר עם משפחתו למחוז טאזוול שבאילינוי. בנעוריו הוא סייע לאביו בעבודות החווה. קלם למד במשך שנתיים בסמינר מאונט מוריס והיה למורה. אביו כיהן מטעם הוויגים בבית המחוקקים המדינתי, כך שקלם החל כבר אז לגלות עניין בפוליטיקה. ב-1853 הוא עבר לספרינגפילד, שם הוא למד משפטים עם ג'ון ט. סטיוארט ועם בנג'מין ס. אדוארדס, וב-1855 התקבל ללשכת עורכי הדין. הוא עסק בעריכת דין בספרינגפילד יחד עם צ'ארלס ס. זיין, ונבחר ב-1855 כפרקליט העירוני.
קריירה פוליטית.
ב-1856 נבחר קלם לבית הנבחרים של אילינוי מטעם הוויגים, וכיהן בו תקופת כהונה אחת. עם פירוקה של המפלגה הוויגית, זיהה קלם את עצמו הן עם המפלגה הרפובליקנית והן עם המפלגה האמריקנית. בבחירות לנשיאות של 1856 הוא היה מועמד להיבחר כאלקטור מטעם המפלגה האמריקנית. ב-1860 הוא נבחר שוב לבית הנבחרים של אילינוי מטעם הרפובליקנים ושימש כיושב ראש הבית.
ב-1855 נשא קלם לאישה את האנה פישר. האנה נפטרה ב-1861, וב-1863 הוא נשא לאישה את אחותה ג'וליה, אתה הוא היה נשוי עד 1909. עם אשתו הראשונה נולדו לקלם תינוק שנולד בלידתו ולא נקרא בשם, ושתי בנות.
ב-1864 נבחר קלם לבית הנבחרים של ארצות הברית וכיהן בו שש שנים לאחר שנבחר לכהונה נוספת פעמיים נוספות. בשנים 1873–1874 כיהן קלם שוב בבית הנבחרים של אילינוי, ושוב שימש כיושב ראש הבית.
מושל אילינוי.
ב-1876 נבחר קלם כמושל אילינוי לאחר שניצח את לואיס סטיוארד בהפרש של 6,834 קולות. ב-1880 הוא נבחר לכהונה נוספת והיה למושל הראשון של אילינוי שנבחר לכהונה שנייה לאחר כהונה של ארבע שנים. בתקופת כהונתו כמושל הוקם בית הסוהר הדרומי של אילינוי, הסתיימה שביתת הרכבת הגדולה של 1877 , הוקם בית המשפט לערעורים של אילינוי, ונוסדה מועצת הבריאות המדינתית של אילינוי.
סנאטור.
ב-1883 התפטר קלם מתפקידו כמושל כדי לאייש מושב בסנאט של ארצות הברית, ובמקומו הושבע כמושל סגנו, ג'ון מרשל המילטון. קלם נבחר לכהונות נוספות בסנאט ב-1888, 1894, 1900 וב-1906, ובסך הכל כיהן בו ממרץ 1883 ועד מרץ 1913.
כסנאטור פיקח קלם על העברתו של חוק הסחר הבין מדינתי של 1887 . הוא האמין שרק לממשלה הפדרלית הסמכות לאלץ את חברות הרכבות להעניק שירות הוגן לכל לקוחותיהן, גדולים כקטנים. היה זה בשל העובדה שהתאגידים, כמו סטדנדרד אויל, גרמו לשחיתות רבה בקרב הבכירים בחברות הרכבות, וככלל, החברות האמורות היו חזקות יותר בהשוואה לממשלתה של כל אחת מהמדינות.
קלם גילה עניין בטריטוריות של ארצות הברית של אז. יחד עם חבר בית הנבחרים אייזק ס. סטרבל הוא קידם את הצעת החוק שנקראה על שם שניהם, שבה הוצעה נקיטת צעדים נגד פוליגמיה כולל מניעת הפיכתה של למדינה בארצות הברית. הצעת החוק הייתה על סף מעבר בקונגרס ב-1890, אך תהליך החקיקה הופסק כאשר כנסיית ישוע המשיח של קדושי אחרית הימים התכחשה באופן רשמי לנישואים פוליגמיים בגילוי הדעת שאותו היא הוציאה באותה שנה. ביולי 1898 מונה קלם על ידי הנשיא ויליאם מקינלי לוועדה שהוקמה בעקבות החלטת ניולנדס להקמת ממשלה ב.
מותו.
שלבי מור קלם נפטר בוושינגטון די. סי. ב-24 בינואר 1914. הוא נטמן בבית הקברות אוק רידג' שבספרינגפילד. על שמו נקרא הכפר קלם שבאילינוי.
קאפפנברג (כדורגל)
אנדרטת דרך הגבורה לחללי חיל ההנדסה במערכות ישראל
אנדרטת דרך הגבורה לחללי חיל ההנדסה במערכות ישראל ניצבת ליד היישוב משמר דוד שבשפלה. היא נחנכה ב-1950 לכבוד מקימי כביש הגבורה לירושלים. משנת 1982 היא משמשת כאנדרטה החילית לזכר חללי חיל ההנדסה במערכות ישראל. לידה נבנו לימים מבני הנצחה ומורשת נוספים של החיל.
האנדרטה.
האנדרטה הוקמה על גבעה בסמוך לקצהו המערבי של כביש הגבורה, ואבן הפינה לה הונחה במעמד פתיחת הכביש. היא הוקמה לכבוד ראשוני חיל ההנדסה, שהיו סוללי כביש הגבורה.
מספר גרמי מדרגות מעפילים אל רחבת האנדרטה. האנדרטה המקורית, שעוצבה על ידי משה ציפר, היא עמוד רחב מצופה אבן בגובה של 12 מטר, הניצב על גבי בסיס מסלעים. על גבי ראש העמוד נקבע סמל "ההגנה", עלה זית וחרב. תחתיו קבועה הכתובת "אם אשכחך ירושלם תשכח ימיני". במרכז החזית הקדמית של העמוד נקבע סמלו של חיל ההנדסה ותחתיו המילים: "זיכרון עולם ללוחמים ולסוללים. בדם נפשם כבשו וסללו דרך ירושלים". לידה מונפים על תרנים דגל ישראל ודגל חיל ההנדסה.
לאחר שהוחלט על הסבת האנדרטה לאנדרטה חילית הוכשר שטח מישורי מאחוריה ומעט מעליה. הוצבו בו עשרה כותלי אבן הנטויים בזווית זה אל זה, שביניהם מרווחים. שמונה מהם נושאים את שמות 611 חללי החיל שנפלו במהלך שנות קיומו. על גבי הכותל הימני נכתב: "חללי חיל ההנדסה במערכות ישראל. לזיכרון עולם". על הכותל השמאלי קבוע הפסוק: "לא ישא גוי אל גוי חרב ולא ילמדו עוד מלחמה". שורת עצים ניצבת מאחורי הכתלים.
מבנים בקרבת האנדרטה.
בעורפה של האנדרטה הוכשר שטח שבו נבנה אמפיתיאטרון ובו 3,000 מושבים ביציעים, לשם קיום טקסים. מוצבים בו מספר כלי הנדסה צבאית היסטוריים של החיל. בקרבתו הוקמו חדרי הנצחה והדרכה.
לימים הוקם בקרבת האנדרטה שביל זיכרון ומורשת ליחידות חיל ההנדסה. השביל מרוצף ומוצבות בו 24 אבני מורשת, שהכיתובים עליהן מוקדשים ליחידות החיל, לנפגעיו ולהיסטוריה שלו במערכות ישראל.
בקרבת האנדרטה מוצבים שלטי מורשת אודות קרבות מלחמת העצמאות, המהווים חלק מהשילוט בפארק יצחק רבין.
לקראת יום הזיכרון התש"ם (1980) הנפיק השירות הבולאי בול ועליו תמונת האנדרטה המקורית.
שיר כהן
עונת 1984/1985 בליגת המשנה ההולנדית
עונת 1984/1985 בליגת המשנה ההולנדית הייתה העונה ה-29 של ליגת המשנה ההולנדית, שהיא הליגה ההולנדית השנייה.
בסיום עונה זו, פנלו, נימכן והראקלס אלמלו העפילו לליגה הראשונה.
מבנה.
על ניצחון הוענקו 2 נקודות ועל תיקו נקודה בודדת. הליגה כללה הליגה 18 קבוצות, 14 ששיחקו בעונה הקודמת בליגה, אליהן הצטרפו, היורדות מליגת העל, DS79, הלמונד ספורט ווילם II והמצטרפת מהליגות החובבניות, ואלבייק. ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.
פליכס ולטש
נבחרת ויילס בכדורגל נשים
נבחרת ויילס בכדורגל נשים מייצגת את ויילס בתחרויות כדורגל נשים בינלאומיות, ומנוהלת על ידי התאחדות הכדורגל של ויילס. היא מעולם לא העפילה לגביע העולם או אליפות אירופה.
ברק אברמוב
ברק ברוך אברמוב (נולד ב-1979) הוא איש עסקים ישראלי, מייסד ויושב הראש של קבוצת לאנדורה, והבעלים של בית"ר ירושלים.
ביוגרפיה.
אברמוב נולד בגבעתיים בשנת 1979. בן לאב נהג מונית ואם עקרת בית. למד בבית הספר ברנר בגבעתיים. סיים את שירותו הצבאי בצה"ל לאחר שנה וחצי ושוחרר עם פרופיל 24 עקב פריצת דיסק.
עסקים.
אברמוב החל לעבוד בגיל 20 בארט קפה הבימה בתל אביב כשוטף כלים, ובתוך כמה שנים הפך למנהל המשמרת בסניף. לאחר מכן נכנס כשותף במסעדת ג'פניקה בשדרות רוטשילד בתל אביב.
ב-2006 הקים את קבוצת לאנדורה השקעות בע"מ, אשר מחזיקה בבעלותה מספר רשתות מזון בישראל, ובניהן רשת הסושי ג'פניקה, רשת ההמבורגרים סוסו אנד סאנס, רשת הבשרים שיפודי ציפורה, מותג היוגורט Yogo, רשת הממתקים פינקי ועוד. על פי הודעות התקשורת, לאנדורה מתכוננת להנפקה בבורסה בתל אביב לפי שווי של קרוב למיליארד שקל.
כדורגל.
ב-2016 רכש את בני יהודה ממשה דמאיו. ב-2022 הודיע על מכירת הקבוצה חזרה לדמאיו, ובמקביל על תהליכי משא ומתן לרכישת בית"ר ירושלים. באוגוסט 2022, רכש את בית"ר ירושלים ממשה חוגג.
חיים אישיים.
אברמוב מתגורר בצפון תל אביב, בזוגיות ואב לשלושה ילדים.
ב-9 ביולי 2018 נעצר בחשד לעבירות מס והלבנת הון. ב-26 באוגוסט 2020 פרקליטות מחוז תל אביב הגישה כתב אישום כנגד אברמוב שבהם הואשם בקבלת דבר במרמה בנסיבות מחמירות, הלבנת הון וקשירת קשר לביצוע פשע.
ב-3 בנובמבר 2021 הוחלט שלא להגיש כתב אישום כנגד אברמוב.
אריאל הורוביץ (עיתונאי)
רשימת המתנה
רְשִׁימַת הַמְתָּנָה היא רשימה של אנשים הממתנים לקבלת שירות או טיפול, שאין אפשרות לקבלו מיד, בשל ביקוש העולה על ההיצע.
רשימת המתנה מכילה את המידע האישי של הלקוחות או המשתמשים שטרם קיבלו שירות, תוך התחשבות בזכות לפרטיות. אם לא ניתן לשמור על רשימות המתנה מסיבות ארגוניות, ייווצרו תורים.
עקרונות ארגוניים.
רשימות המתנה נשמרות כחלק מניהול תהליכים עסקיים הן במגזר הפרטי והן במגזר הציבורי, ברגע שלא ניתן לשרת מיד את כל האנשים שזקוקים לשירות. מארגני רשימות ההמתנה אינם מחויבים לפעול לפי סדר הרשימה. המארגנים יכולים לקבוע את סדר העדיפויות לפי שיקול הדעת או קריטריונים שנקבעו מראש.
בבריאות.